Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1734

3. Mintavétel vasúti kocsi-, gépjármű-, egyéb jármű- és légi szállítmányból 3.1. Vetőmag mintázása 3.1.1. Valamennyi szállítmányt és a szállítmányon belül minden tételt külön kell mintázni. A kivitelre kerülő termékek mintázása az előzetes növényvédelmi karantén vizsgálat alkalmával is elvégezhető. 3.1.2. Szállítmányonként, illetve egy szállítmányban levő külön tételenként szükséges elemi minták számát és elosztását a 7. táblázat tartalmazza. 3.1.3. Vasúti kocsiban, egyéb szállító járműben, konténerben — az egy tételt tartalmazó szállítmányoknál — a küldeményeket a 7. táblázat által meghatározott számban kell mintázni. 3.1.4. A zsákokból történő mintavételhez a könnyen guruló aprómagvaknál a kisebb, a nagyobb magvaknál pedig a nagyobb mintázótőrt szükséges használni. A szúrcsappal nem mintázható vetőmagvak zsákjait ki kell nyitni. Nagyobb méretű dobozban, vetőmag konténerekben szállított magvakból a mintázóbot vagy a csigás mintavevő, a kisebb méretű csomagolási egységekből pedig a merítőkanál szolgál az elemi minták vételére. A szemléhez vagy vizsgálathoz kinyitott zsákokból, nagyobb dobozokból és vetőmag konténerekből történő elemi minta vételéhez — a különböző rétegekből egyszerre — célszerűbb a mintázóbot használata. Ekkor a 10 egység alatt is elegendő egységenként 1 elemi mintát venni. 3.1.5. Az elemi mintákból megfelelő méretű edényben elkeveréssel végzett homogenizálással kell az alapmintát képezni. 3.1.6. A helyszíni vizsgálati minta tömege az alapmintával azonos, de legalább a 9. táblázatában meghatározott laboratóriumi minta tömege. 3.1.7. A laboratóriumi minta tömegét a 9. táblázat tartalmazza. 3.2. Vegetatív szaporító- és ültetvényanyag mintázása 3.2.1. Valamennyi szállítmányt és a szállítmányon belül minden tételt külön kell mintázni. A kivitelre kerülő termékek mintázása az előzetes növényegészségügyi vizsgálat alkalmával is elvégezhető. 3.2.2. A szállítmányonként, illetve az egy szállítmányban levő külön tételenként szükséges elemi minták száma:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes